Dollery House | LekkeSlaap
Dollery House bied selfsorgverblyf in 2 eenhede: 'n huis en 'n woonstelletjie. Dis in Port Alfred, na aan West Beach, die gholfbaan en die middedorp.
Die huis beskik oor 3 dubbelkamers, 2 badkamers, 'n sitkamer en 'n kombuis. Die kombuis is volledig toegerus vir selfsorg met 'n yskas, oond en stoof, 'n mikrogolfoond, 'n ketel en broodrooster. Die sitkamer het 'n TV met DStv Premium-pakket in die leefarea. Die huis het ook 'n braai-area, 'n tuin en parkeerplek op die perseel. Die huis word in sy geheel of gedeelteliks uitverhuur, afhangende van die hoeveelheid mense wat bespreek het.
Die selfsorgwoonstelletjie aan die huis kan apart of saam met die huis bespreek word. Dit het 'n oopplan-ontwerp met 'n afskorting tussen die sitkamer en kombuisie en slaapkamer. Die slaapkamer het 'n dubbelbed en 'n en suite-badkamer met 'n stort, wasbak en toilet. Ander geriewe sluit 'n mikrogolf, stomer, ketel, broodrooster, kombuisie, oond, tweeplaatstoof, breekware, eetgerei en 'n strykyster in. Daar is 'n TV met OpenView en 'n DVD-speler. Dis geskik vir 2 volwassenes, maar daar is ook slaapplek vir 'n kind in die sitarea.
Die ligging is ideaal vir voëlkykers en daar is hope voëls in dié stil straat in Port Alfred. Daar is ook lekker doendinge in die omgewing soos lyfplankry op Kelly's Beach, kanovaart op die Kowie-rivier, bootritte op die rivier en staproetes.